Obert el termini de sol•licitud de subvencions per a associacions que desenrotllen projectes d’acció social a Paterna
25/11/2015

# Obert el termini de sol•licitud de subvencions per a associacions que desenrotllen projectes d’acció social a Paterna

[![Obert el termini de sol•licitud de subvencions per a associacions que desenrotllen projectes d’acció social a Paterna](/images/noticias/2015/11/subvencion-accion.jpg)](/images/noticias/2015/11/subvencion-accion.jpg)

25.11.2015

Totes aquelles entitats que vullguen beneficiar-se de la subvenció tindran fins al pròxim 1 de desembre per a presentar les seues sol•licituds

L’Ajuntament de Paterna ha obert el termini perquè entitats i associacions puguen sol•licitar una subvenció per projectes d’acció social d’àmbit local. Per mitjà d’estes dotacions econòmiques, l’Ajuntament a través de l’àrea de Garantia Social i Ocupació, vol fomentar la participació de tots aquells col•lectius que impulsen el desenrotllament de projectes que milloren la qualitat de vida dels ciutadans de Paterna, especialment en sectors desfavorits socialment.

Per a poder optar a les subvencions els sol•licitants hauran de complir entre altres els següents requisits, tractar-se d’una associació d’acció social inscrita en el Registre Municipal d’Associacions i estar domiciliades a Paterna. A més, les activitats que exercisquen han d’estar destinades a la població del terme municipal.

Les associacions i entitats que vullguen beneficiar-se de les subvencions tindran fins al pròxim 1 de desembre per a presentar la sol•licitud omplida [(que poden descarregar-se en el següent enllaç)](/images/pdf/es/noticias/2015/11/Solicitud-subvenciones-accion-social-2015.pdf " Solicitud convocatoria proyectos acción social ") en el Registre General de l’Ajuntament acompanyada de:

\- Memòria del projecte pel qual se sol•licita la subvenció i memòria d’actuació que haurà d’incloure denominació del projecte, formulació d’objectius, planificació d’accions, duració, metodologia, recursos materials i humans que s’empraran i finançament del projecte.

\- Pressupost detallat de les activitats per les quals se sol•licita subvenció.

\- Fotocòpia compulsada de la targeta d’identificació fiscal i fotocòpia de la cartilla on figuren les dades bancàries del sol•licitant.

\- A més, aquelles entitats que no hagueren obtingut subvenció en l’exercici anterior hauran d’aportar una memòria d’activitats corresponents a l’any anterior.

Finalment les associacions hauran de tindre en compte que es valorarà especialment la trajectòria i experiència de l’entitat així com la capacitat econòmica per a dur a terme el projecte i els recursos.

Per a més informació [consulta les bases de la convocatòria](/images/pdf/es/noticias/2015/11/Bases-accion-social-2015.pdf " Bases convocatoria proyectos acción social ")

[Descarregar sol•licitud de les subvencions](/images/pdf/es/noticias/2015/11/Solicitud-subvenciones-accion-social-2015.pdf " Solicitud convocatoria proyectos acción social ")